യുവാവിനെ വെട്ടി കൊലപ്പെടുത്താന് ശ്രമിച്ചിട്ട് ഒളിവിലായിരുന്ന ആള് അറസ്റ്റില് കൊല്ലം: കൊട്ടിയം ചെറിയേല മോരി കോളനിയിലെ പട്ടികജാതി യുവാവിനെ വെട്ടി കൊലപ്പെടുത്താന് ശ്രമിച്ച സംഘത്തിലെ രണ്ടാമനും പോലീസ് പിടിയിലായി. കൊറ്റന്ങ്കര പുനുക്കന്നൂര് മാമച്ചന്കാവിന് സമീപം പണിക്ക വീട്ടില് ശ്രീകുമാര് 25 ആണ് പോലീസ് പിടിയിലായത്. ഈ കേസിലെ ഒന്നാം പ്രതി കുതിര ശരത്ത് എന്ന് വിളിക്കുന്ന ശരത്ത് രാജ് കഴിഞ്ഞ മാസം പിടിയിലായിരുന്നു. കഴിഞ്ഞ മാസം 12ന് ഇയാളും ശരത്തും ചേര്ന്ന് മോരി കോളനിക്ക് സമീപം കടയില് നില്ക്കുകയായിരുന്ന പട്ടികജാതി യുവാവും കോളനി നിവാസിയുമായ രാജ്മോഹനെ 38 വെട്ടി പരിക്കേല്പ്പിക്കുകയായിരുന്നു. രണ്ട ് വര്ഷങ്ങള്ക്ക് മുന്പ് മദ്യപിച്ച് കോളനിയില് എത്തി ആള്ക്കാരെ ശല്യം ചെയ്ത ഇവരെ രാജ്മോഹന് ചോദ്യം ചെയ്ത് തിരിച്ചയച്ച വിരോധത്തിലാണ് വാള് കൊണ്ട് തലയ്ക്ക് വെട്ടി കൊലപ്പെടുത്താന് ശ്രമിച്ചത്. സംഭവത്തില് പരിക്കേറ്റ രാജ്മോഹന് ഇപ്പോഴും ചികിത്സയിലാണ്. സംഭവത്തിന് ശേഷം ഒളിവില് പോയ പ്രതിയെ സംബന്ധിച്ച് സിറ്റി പോലീസ് കമ്മീഷണര് റ്റി. നാരായണന്് ലഭിച്ച രഹസ്യ വിവരത്തിന്റെ അടിസ്ഥാനത്തില് നടത്തിയ പരിശോധനയിലാണ് ഇയാള് പിടിയിലായത്. അസിസ്റ്റന്റ് പോലീസ് കമ്മീഷണര് എം.എസ്. സന്തോഷിന്റെ നേതൃത്വത്തില് കൊട്ടിയം ഇന്സ്പെക്ടര് ജിംസ്റ്റല്, എസ്ഐമാരായ സുജിത്ത് ജി നായര്, ഹരിലാല്, അനില്കുമാര് എന്നിവരടങ്ങിയ സംഘമാണ് പ്രതിയെ അറസ്റ്റ് ചെയ്തത്. ഇയാളെ റിമാന്റ് ചെയ്തു.